**Критеријуми оцењивања у СТШ „Јожеф Шинковић“ Бачка Топола из наставног предмета ЕЛЕКТРОЕНЕРГЕТИКА**

Оцењивање се обавља уз уважавање ученикових способности, степена спретности и умешности.

Елементи оцењивања ученичких постигнућа из наставног предмета Електроенергетика:

* усвојеност образовних садржаја
* примена знања
* активност ученика.

Примена знања испитује се писмено и усмено.

**Писмено испитивање** се обавља путем писмених и контролних задатака и тестова. Писмене провере знања у трајању од 45 минута се најављују, а 15 – то минутне провере знања се не морају најављивати. Током наставне године, ученичка знања ће се из наставног предмета Електроенергетика на овај начин проверавати најмање 4 пута. За контролне задатке бројчана оцена ученичких знања зависи од сложености питања – задатака, који у уопштем случају нису јасно дефинисани због чега није наведена ни скала у процентима.

**Усмено оцењивање** се обавља путем непосредног одговарања, уз поштовање критеријума за оцењивање или кроз прикупљање више одговора на комплекснија питања или задатке или путем реферата и пројекта, уколико за дати разред и дату школску годину буду планирани.

**Закључна оцена** не може бити мања од аритметичке средине оцена.

**Оцена довољан (2):**

- обрасце зна да примени уз помоћ наставника и без извођења

 - физичка објашњења даје површно уз помоћ наставника

- техничко размишљање није изражено

- дефиниције, формуле , законе и правила препознаје

- теоријска знања и објашњења повремено или ретко повезује са практичним

 - теоријска знања ретко повезује са другим предметима сличног садржаја, као и претходним знањима из истог предмета или знањима и искуствима из свакодневног живота

- задатке решава на табли уз помоћ наставника

- редовно похађа наставу овог предмета

- повремено показује заинтересованост за сопствени процес учења, а препоруке за напредовање реализује уз стално праћење

 - на часу је понекад активан

**Оцена добар (3):**

- уме јасно да искаже одређени садржај у складу са захтевом и на одговарајући начин (усмено, писмено, графички, практично, ликовно и др), укључујући коришћење информационих технологија

- показује заинтересованост за сопствени процес учења, уважава препоруке за напредовање и делимично их реализује

- простије шеме црта самостално, а сложеније уз помоћ наставника

- једноставније обрасце изводи самостално, а сложенија само као готова и интерпретира их уз помоћ наставника - физичка објашњења нису целовита, али су самостална

- уз мању помоћ наставника повезује теоријска знања и објашњења са практичним и искуствима - уз мању помоћ наставника теоријска знања повезује са другим предметима сличног садржаја, као и претходним знањима из истог предмета или знањима и искуствима из свакодневног живота - задатке ради уз мању помоћ наставника

- дефиниције, законе, правила добро познаје

- на часу је понекад активан

- редовно похађа наставу овог предмета

- коректно учествује и ангажује у различитим облицима групног рада и на пројектима, укључујући и интердисциплинарне пројекте.

**Оцена врло добар (4):**

- простије и сложеније шеме црта самостално и уме да их објасни итумачи

- обрасце изводи и објашњава углавном самостално уз малу помоћ наставника

- физичка објашњења даје са мањим пропустима

- дефиниције, законе и правила самостално репродукује и примењује

- задатке на часу ради углавном самостално

- теоријска знања и објашњења даје самостално и повезује их сапрактичним

- теоријска знања повезује са другим предметима сличног садржаја, као и претходним знањима из истог предмета или знањима и искуствима из свакодневног живота

- домаће задатке ради редовно и тачно

- на часу је активан и показује интересовање за предмет

- редовно похађа наставу овог предмета

- активно учествује и ангажује у различитим облицима групног рада и на пројектима, укључујући и интердисциплинарне пројекте.

**Оцена одличан (5):**

- све шеме црта самостално и са разумевањем их тумачи

 - све обрасце изводи и објашњава потпуно самостално

- физичка објашњења даје исцрпно и потпуно самостално

 - дефиниције, законе и правила примењује на време и потпуно самостално

- задатке на часу ради потпуно самостално и тачно

 - теоријска знања и објашњења даје самостално и повезује их сапрактичним

- теоријска знања повезује са другим предметима сличног садржаја, као и претходним знањима из истог предмета или знањима и искуствима из свакодневног живота

 - домаће задатке решава редовно и тачно

- повремено долази до нових решења (у теорији и задацима), као посебан вид интересовања за предмет

- радо се ангажује у ваннаставним активностима везаним за струку

- по потреби се ангажује у пружању помоћи ученицима у одељењу којима је потребна помоћ у савладавању градива - редовно похађа наставу овог предмета

- активно учествује и ангажује у различитим облицима групног рада и на пројектима, укључујући и интердисциплинарне пројекте.

**Наставници:**

*Имре Толди*

*Стефан Кљајић*